Director general societate comercială (director sportiv – club sportiv)
2026-02-09 - 2026-05-11
DIRECTOR GENERAL SOCIETATE COMERCIALĂ (DIRECTOR SPORTIV – CLUB SPORTIV), perioadă: 09.02.2026 – 11.05.2026
Cui se adresează?

antrenorilor;
foștilor jucători;
managerilor sportivi;
conducătorilor de club;
persoanelor care doresc să fie angajate cu contract de muncă într-un club sportiv, pe baza unei diplome autorizate de Ministerul Muncii și recunoscute în România și UE.

Condiție obligatorie: studii superioare (facultate absolvită).
Structura cursului
300 de ore (100 teorie + 200 practică)
4 module esențiale:

Organizarea și dezvoltarea clubului
Managementul proceselor organizaționale
Managementul performanței angajaților
Management financiar și strategic

Cursul este predat de profesori universitari și lectori UEFA.
Certificare oficială
La final obții:

Certificat de absolvire recunoscut în România și UE
Drept legal de angajare ca Director General (Director Sportiv) – Club Sportiv, conform Legii 69/2000 (actualizată 2024)

Detalii organizatorice

Curs 100% online
Perioadă: 09.02.2026 – 11.05.2026
Examen final: 12.05.2026
test grilă (nota minimă 6);
proiect (nota minimă 7).

Preț: 8.000 lei (plata se poate face în două tranșe)
Plata taxei de 8.000 lei (reprezentând taxa curs + taxa examen și eliberare certificat de absolvire) se face în contul bancarIBAN: [REDACTED],deschis la Banca Transilvania, pe numele TOP COACHES AHEAD SRL,sau direct prin card bancar.

Curs analist de informații echipă fotbal (online) 10.06 – 24.07.2026
2026-06-10 - 2026-07-24
TOP COACHES AHEAD SRL organizează, pentru prima oară în România, cursuri de formare profesională pentru specializarea ANALIST DE INFORMAȚII – ECHIPĂ SPORTIVĂ – FOTBAL.
Acest curs este autorizat de către AUTORITATEA NAŢIONALĂ PENTRU CALIFICĂRI, aria ocupaţională analist de informaţii, grupă COR 2422, „Specialişti în domeniul politicilor administrative”.
În urma promovării examenului de absolvire, candidaţilor li se va elibera, la cerere, certificatul de competenţe, recunoscut pe piaţa muncii din România şi UE.
Prezentul standard descrie munca analistului de informaţii ca angajat al unei instituţii publice, private sau ca entitate independentă.
Rolul analistului de informaţii în cadrul organizaţiilor este de a sprijini activităţile de investigare, planificare şi luare a deciziei, de la nivel operaţional până la cel mai înalt nivel managerial–strategic. Astfel, activitatea departamentelor de analiză a informaţiilor este subscrisă priorităţilor şi obiectivelor specifice ale organizaţiei din care fac parte.
Analistul de informaţii reprezintă angajatul cu studii superioare în sarcina căruia revin atribuţii de colectare, evaluare, colaţionare şi analiză a informaţiilor din diverse surse, oferind beneficiarilor concluzii, ipoteze, estimări şi predicţii necesare în îndeplinirea scopurilor şi obiectivelor organizaţionale. Analistul de informaţii îşi desfăşoară activitatea în structuri specializate (compartiment, birou, serviciu, departament, sector, direcţie, direcţie generală) de analiză a informaţiilor, create în scopul dezvoltării cunoaşterii la nivel organizaţional.
Cu ajutorul acestei specializări, toți cursanții pasionați de fotbal și de organizarea instructiv-educativă pășesc în lumea sportului calificați, astfel încât pot fi angajați de către cluburile sau asociațiile sportive în mod legal, conform legilor statului român în vigoare.
Evoluția tehnologică a adus cu forță în prim-plan o figură devenită acum fundamentală în fotbalul modern: Analistul de Informații al Echipei.
Domeniile de lucru ale Analistului de Informații (Performance Team Analyst) sunt patru: primele două sunt legate de studiul și profilarea adversarului, al treilea de analiza meciului echipei sale, iar ultimul, nu neapărat în această ordine, de profilarea caracteristicilor individuale ale jucătorilor.
Cea mai importantă sarcină a analistului de echipă este să studieze și să descifreze echipa rivală, evidențiindu-i cele mai importante caracteristici, apoi să producă materialul video pentru antrenorul principal și echipă.
Toate aceste analize au scopul de a pregăti echipa proprie să înfrunte mai bine adversarul, oferind indicații specifice jucătorilor săi.
Astăzi, analistul joacă un rol fundamental în cadrul staff-ului tehnic și reprezintă un punct de referință esențial pentru antrenorul principal.
Particularitățile și punctele forte ale analistului de informații
Pe lângă cunoștințele tehnico-tactice specifice și capacitatea de a utiliza dispozitivele IT utile pentru efectuarea analizelor, considerăm că este esențial ca analistul să aibă sensibilitatea și capacitatea de a recunoaște contextul în care își desfășoară activitatea (jocul și antrenamentul propriu-zis) și de a înțelege care sunt cererile antrenorului principal.
Analistul de echipă trebuie să reprezinte acea valoare adăugată care, așa cum era anticipat, îl ajută pe antrenor să pregătească bine jocurile și, eventual, să le câștige.
ATRIBUȚIILE ANALISTULUI DE INFORMAȚII ÎN FOTBAL
În urma parcurgerii acestui curs, participanții vor deveni specialiști și vor dobândi competențe în:

colectarea informațiilor;
realizarea unui raport funcțional și eficient;
producerea raportului scris și video;
elaborarea raportului statistic: contextul partidei – analiza tehnico-tactico-fizico-mentală;
elaborarea raportului echipei: identitatea și modelul de joc al acesteia;
analiza jucătorilor;
scouting;
etichetarea acțiunilor și producerea clipurilor și filmulețelor video.

Lectorii care vor preda sunt autorități recunoscute și atestate în acest domeniu din România și Italia (pentru fotbal).
INSTRUCȚIUNI ȘI INFORMAȚII CU PRIVIRE LA ORGANIZAREA ȘI DESFĂȘURAREA CURSULUI DE FORMARE PENTRU SPECIALIZAREA DE ANALIST INFORMAȚII
CONȚINUT CURS: 180 DE ORE TOTAL (PARTEA TEORETICĂ + PRACTICĂ)
UNITĂȚILE SPECIFICE DE COMPETENȚĂ – ANALIST DE INFORMAȚII

Unitatea 1: Planificarea activităţilor circumscrise analizei;
Unitatea 2: Documentarea în problematica din competenţă;
Unitatea 3: Constituirea fondului informaţional necesar realizării analizei;
Unitatea 4: Procesarea datelor şi informaţiilor;
Unitatea 5: Aplicarea metodelor şi tehnicilor de analiză;
Unitatea 6: Elaborarea produsului analitic;
Unitatea 7: Evaluarea produsului analitic;
Unitatea 8: Stabilirea modalităţilor de utilizare a produsului analitic;
Unitatea 9: Oferirea de expertiză în domeniul de competenţă.

Detalii legate de curs

Cursul și examenul final se vor desfășura online.
La curs se pot înscrie doar absolvenți ai cursurilor superioare.
Perioada desfăşurării cursului: 10.06 – 24.07.2026
Data examenului de absolvire: 25.07.2026
Examenul de absolvire constă în susţinerea unui test grilă (verificarea cunoştinţelor teoretice acumulate) şi a unui proiect ce va fi predat în format electronic.

Sistemul de apreciere
Notele se acordă de la 1 la 10.
Notele minime de promovare a probelor de examen sunt:

pentru testul grilă: nota de promovare este 6;
pentru susţinerea proiectului: nota de promovare este 7.

Media generală pentru absolvirea cursului de formare pentru specializarea de Analist de Informații rezultă din media aritmetică a notelor obţinute la testul grilă şi la susţinerea proiectului.
Orarul cursurilor teoretice şi practice va fi anunțat după strângerea dosarelor.
Actele necesare înscrierii se vor introduce pe platforma https://formareprofesionala.org/ (veți primi informații pe grupul de WhatsApp care se va crea):

copie CI;
copie certificat de naștere, cf. cu originalul;
copie certificat de căsătorie (dacă este cazul, nume schimbat);
act studii superioare efectuate (ultimul obținut);
adeverință medicală – apt pentru curs;
dovada achitării taxei de curs (2700 lei).

INSTRUCȚIUNI PRIVIND ÎNSCRIEREA PE PLATFORMĂ
Vă faceți cont pe platforma https://formareprofesionala.org. În urma creării contului, veți primi un e-mail de confirmare cu un link ce trebuie accesat. În urma accesării linkului de confirmare, veți avea acces la platforma de e-learning și trebuie, o singură dată, să vă înscrieți la grupa din care faceți parte, urmând următorii pași:
Pasul 1: În stânga sus, în pagină, accesați butonul Acasă.
Pasul 2: Accesați cursul: ANALIST DE INFORMAȚII ÎN FOTBAL – Grupa 14.
Pasul 3: Veți primi cheia de înrolare pe grupul de WhatsApp:
– suport curs
– alte materiale
– simulări examen teoretic etc.
De asemenea, examenul final se va desfășura pe această platformă, online.
Vă rog să vă faceți cont începând de azi.
NOTĂ
Plata taxei de 2800 lei (reprezentând taxa curs + taxa examen și eliberare certificat de absolvire) se face în contul bancar
IBAN: [REDACTED], deschis la Banca Transilvania, pe numele TOP COACHES AHEAD SRL, sau direct prin card bancar.
Taxa de curs poate fi plătită în două tranșe: 1400lei la înscriere + 1400lei pînă la 25.07.2026 (data examenului de absolvire)!
Locurile sunt limitate la 28/curs.
Informații și contact
Adresa de e-mail contact@coaches-ahead.ro
Nr. telefon: 0724 022 858
Iată, mai jos, feedbackul primit de la câțiva dintre antrenorii care au absolvit unul din cele 13 cursuri de analiști de informații organizate pînă acum de TOP COACHES AHEAD:

MIREL RĂDOI – ex-selecționer națională ROMÂNIA
„Vă salut, vreau să vă spun ca am ezitat să mă înscriu la acest curs, crezând că dacă este un curs special de video analiști nu sunt foarte multe informații utile pentru mine ca și antrenor principal.
Aș fi făcut o mare greșeala dacă nu participam, recunosc asta acum la final de curs, pentru ca nu aș fi avut posibilitatea sa cunosc alți colegi deosebiți din fenomen dar și pentru că as fi pierdut o mulțime de informații utile atât pt mine cât și pentru întregul staff.
A fost un curs deschis l-aș putea numi, pe lângă informatiile predate de lectori au fost împărtășite de asemenea experiențele participanților care cu siguranța ca vor ajuta la un moment dat pe cineva.
Un curs interactiv, dinamic, cu multe informații utile predate într-un mod direct de abordare, astfel încât a fost ușor și pentru noi sa asimilam atâtea informații.
Mulțumesc celor care l-au organizat, mulțumesc celor prezenți și sper sa fim cu toții din ce in ce mai buni.”

MARIUS FRANCISC – ex. analist Naționala României
„A fost un curs mai mult decât un curs. Într-o atmosferă prietenească ne-am întâlnit 25 de băieți dornici de performanță și avizi de informații noi. Prezentate într-o manieră modernă, datele din Italia și România, transmise de Massimo Luchessi și Costel Enache, ne-au deschis larg orizonturile și scopul cursului de analiză video a fost atins. Am achiziționat ceea ce am avut nevoie cu toții, la diferite nivele și am avut momente de reflecție și auto-evaluare.
Punct ochit-punct lovit!
Multumim, Coaches Ahead!”

CĂTĂLIN MUNTEANU – Antrenor secund FC Voluntari
„Mă bucur foarte mult că am participat la primul curs de “analist video” care s-a făcut în Romania.
Multumesc lectorilor Ciprian Urican,Costel Enache si Massimo Lucchesi, pentru informatiile foarte utile care cu siguranță mă vor ajuta să mă dezvolt în cariera de antrenor.
Multumesc Top Coaches Ahead pentru profesionalismul de care a dat dovadă în organizarea acestui curs.”

MIHAI ȘTEȚCA – Antrenor de portari FC Voluntari
„Am fost și sunt un antrenor dornic mereu de a mă dezvolta profesional, cu dorința de a învăța. Ca antrenor de portari, încerc să mă folosesc de tehnologie în fiecare zi, fie că e vorba de analiză video sau de monitorizare a antrenamentelor sau meciurilor.
Din dorința de a mă dezvolta și necesitatea de a folosi în cadrul clubului și a procesului de pregătire al portarilor analiza video, am căutat informați, cursuri, sau materiale ca să mă ajute să dobândesc noi cunoștințe în acest domeniu.
M-am bucurat că am putut participa la acest curs, primul din România, de analist video (informații) în fotbal și trebuie să îl felicit pe d-nul profesor Ciprian Urican, pentru această inițiativă, de a veni în sprijinul nostru cu informații precise și lectori extrem de bine pregătiți, care ne-au împărtășit din cunoștințele lor.
La finalul cursului pot să spun, că am dobândit noi cunoștințe, idei, care le pot pune în practică, sau dezvolta în munca mea de zi cu zi.
Mulțumiri pentru implicare acestor oameni deosebiți care au împărtășit din cunoștințele lor, pentru pasiunea lor și răbdarea de care au dat dovadă.
Deci, mulțumesc Ciprian Urican, Costel Enache și Massimo Lucchesi pentru ajutor și nu pot decât să recomand cu încredere cursurile TOP COACHES AHEAD!”.

LUȚĂ FLORINEL – Ex – analist Universitatea Craiova
„Sunt mândru că am făcut parte din prima promoție de curs al analiștilor video, specializare fotbal. Am întâlnit colegi cu reale calitați de a fi antrenori și bine pregatiti. Nu în ultimul rând vreau sa mulțumesc lectorilor pentru prezentarea lucrărilor din care am avut de învățat. Felicitări Urican Ciprian pentru inițiativa acestui curs, de a da șansa unor noi cunoștințe în scout și analiza meciurilor de fotbal!”

DANIEL BORUGĂ – Antrenor licența A
În acest curs am ajuns la un „numitor comun”, să avem un limbaj comun. Am conștientizat anumite noțiuni pe care poate le ştiam, dar nu le puneam neapărat în practica de zi cu zi. Am acumulat cunoştinţe şi abilităţi noi, pe care doresc să le folosesc în viitor.
Management eficace: simplu, eficient, prezentat într-o manieră elegantă de traineri profesionisti.
În cadrul acestui curs am dobândit și dezvoltat aptitudini, competențe și inițiative sportive fotbalistice prin intermediul bazei teoretice prezentate, dar și prin intermediul exercițiilor practice,arătate de lectorii care ne-au antrenat și stimulat spiritul de competitivitate și spiritul de lucru în echipă, totodată facilitând crearea de relații interpersonale.
Cursul a fost interesant, captivant și antrenant. Noțiunile ar trebui cunoscute de toți cei care sunt în contact cu sportul în general, cu fotbalul în particular.
Un curs foarte bun, cu un bagaj de informații ridicat, cursul și-a atins scopul propus. Ideea de a include în același curs reprezentanți ai mai multor echipe de fotbal este una foarte bună, cu un real aport la dezvoltarea personală a fiecărui participant.
Urez succes noilor promoții!
Mulțumesc colegilor. Mulțumesc domnului Urican. Mulțumesc domnului Lucchesi.Mulțumesc domnului Enache.

LUCIAN DOBRE – Antrenor licența PRO
Faptul ca am urmat cursul de Analist sportiv,m-a facut sa incep sa „privesc” fotbalul intr-un mod diferit!Sunt incantat de ceea ce am invatat la acest curs!
Multumesc profesorilor pentru faptul ca m-au imbunatatit!!!!
